**Tisztelt Szülők!**

A Szegedi Tankerületi Központ a 2025/2026. tanévre történő általános iskolai beíratás időpontját általános iskolák vonatkozásában, egységesen az alábbiak szerint határozta meg:

**2025. április 10 - 11. 8.00 - 19.00 óra között.**

Tanköteles gyermekét a szülő köteles a lakóhelye, ennek hiányában tartózkodási helye szerinti illetékes vagy a választott iskola első évfolyamára beíratni.

A beiratkozás napján  **minden szülőnek meg kell jelennie személyesen az intézményben,** ahol a beiratkozáshoz szükséges dokumentumok, illetve nyilatkozatok eredeti példányát be kell mutatni.

**Az első évfolyamra történő beíratáshoz hiánytalanul szükségesek az alábbi dokumentumok:**

* a gyermek személyazonosító igazolványa
* a gyermek nevére kiállított lakcímkártya
* a gyermek TAJ kártyája
* nem magyar állampolgár esetén –regisztrációs igazolás/tartózkodási kártyát vagy állandó tartózkodási kártya
* a gyermek törvényes képviselőinek személyazonosító igazolványa, lakcímkártyája
* sajátos nevelési igényű gyermek esetében a Szakértői Bizottság szakértői véleménye
* BTMN tanulók esetében a szakszolgálat szakértői véleménye
* Szándéknyilatkozat (körzetes leendő 1. osztályos tanuló részére)
* nyilatkozni szükséges az életvitelszerű lakcímről
* nyilatkozni szükséges a gyermek felügyeleti jogának gyakorlásáról
* nyilatkozni szükséges a hit- és erkölcstan oktatás igénybevételéről
* másolatban leadni szükséges azon határozatot, ha jogosultak rendszeres gyermekvédelmi kedvezményre valamint hátrányos helyzetről szóló határozatuk van!
* NEK adatlap a diákigazolvány igényléséhez

*A diákigazolvány igénylése az iskolában történik! Előtte az okmányirodában szükséges elkészíttetni a fényképes adatlapot (NEK adatlap) , melyet hozzanak magukkal! (Elkészítéséhez szükséges a gyermek személyi igazolványa, ennek hiányában a születési anyakönyvi kivonata valamint a lakcímkártyája. A diákigazolvány igénylése díjtalan!)*

**Érdeklődés telefonon munkanapokon 10-11 óra között:** 62/291-408

A beiratkozáshoz szükséges és előre kitöltendő nyilatkozatok és nyomtatványok letölthetők honlapunkról. <https://altisk-asotthalom.edu.hu/beiratkozasinfo.html>